
Mlango  wa  Tohara 


Hedhi,  na 
nifasi 


isftihadha  na 


Yaliy  omo 

Maana  ya  hedhi 


Namna  ilivyo  damu  ya  hedhi 


Miaka  ya  hedhi  na  muda  wake 


Miongoni  mwa  hukumu  za  hedhi 


Maana  ya  istihadhah 

Tofauti  baina  ya  damu  ya  hedhi  na  ya 
istihadhah 

Hali  ya  mwanamke  mwenye  istihadhah 


Maana  ya  nifasi 


Muda  wa  nifasi 


Miongoni  mwa  hukumu  za  nifasi 

Yanayoharamishwa  kwa  ajili  ya  hedhi  na 
nifasi 


Hedhi  Namna  ya  damu 
ya  hedhi  ilivyo 


Hedhi  kilugha 

Ni  kitu  kutiririka  na  kupita 


Hedhi  kisheria 

Ni  damu  inayotoka  kwenye  uzao  wa 
mwanamke  katika  muda  maalumu  bila 
yasababu 


Ni  nyeusi  kama  kwamba  imechomeka  kwa  weusi 
wake  mwingi,  yaumiza,  ina  harufii  mbaya,  mwanamke 
akiwa  nayo  huhisi  joto  lingi 

Miaka  ya  hedhi 

Hakuna  miaka  maalumu  ya  kuanzia  hedhi,  kwani 
inatafautiana  kulingana  na  tabia  ya  mwanamke, 
na  mazingira  yake  na  hewa  yake,  wakati  wowote 
mwanamke  aonapo  damu  ya  hedhi,  basi  yeye 
ameingia  hedhini 

Muda  wa  hedhi 

Hedhi  haina  muda  maalumu.  Miongoni  mwa 
wanawake  kuna  anayeingia  hedhini  kwa  muda 
wa  siku  tatu,  na  miongoni  mwa  wanawake  kuna 
anayeingia  hedhini  siku  nne.  Na  muda  wa  hedhi 
kwa  wanawake  wengi  ni  siku  sita  au  saba,  kwa 
neno  lake  Mtume  j|§  kumwambia  Hamnah  binti 
Jahsh,  na  alikuwa  akiingia  hedhini  kwa  siku 
nyingi:  (Zingatia  kile  kinachokutoka,  kwa  siku  sita 
au  saba,  kuwa  ni  hedhi,  ujuzi  wa  kikamilifu  uko 
kwa  Mwenyezi  Mungu,  kisha  oga)(1). 

(1)  Imepokewa  na  Abu  Daud. 

Hedhi,  na  istihadha  na  nifasi 


Maelezo 

1.  Asili  ni  kuwa  mwenye  mimba  hapati  hedhi, 
basi  aonapo  damu  kabla  ya  kuzaa  kwa  muda 
mchache  na  ukafuatiwa  na  uchungu  wa  kuzaa, 
basi  hiyo  ni  damu  ya  nifasi.  Na  ikitofuatana  na 
uchungu  wa  kuzaa,  au  ikawa  kabla  ya  kuzaa 
kwa  muda  mrefu,  basi  hiyo  ni  damu  ya  hedhi. 

2.  Ikitangulia  au  ikachelewa  hedhi  na  wakati 
wake  wa  kawaida  kwa  mwanamke,  kama 
wakati  wake  uwe  ni  mwanzo  wa  mwezi  aione 
mwisho  wake,  au  muda  wake  wa  kawaida 
ukazidi  au  ukapungua,  kwa  mfano:  iwe  ada 
yake  ni  siku  sita  zikazidi  zikawa  saba.  Basi  na 
asijishughulishe  na  hilo,  kwani  popote  aonapo 
damu,  hiyo  ni  hedhi,  na  popote  aonapo  kuwa 
ametwahirika  basi  huo  ni  utwahara. 

3.  unajulikana  kutwahirika  kwa  mwanamke,  kwa 
kutokwa  na  Qassatul  baydhaa  nayo  ni  mtiririko 
mweupe  unaotoka  hedhi  inapo  simama, 
isipotoka,  alama  ya  kutwahirika  kwake  ni  kule 
kukauka,  kwa  kuweka  pamba  nyeupe  kwa  tupu 
yake  na  kisitoke  chochote 


Namna  ya  umanjano 


Fiqhi  ya  ibada  yenye  picha  zilizochorwa 

Mlango  wa  Tohara 


Mioitgoni  mwa  hukumu  za 
hedhi 

1.  Hukumu  ya  uvindu  na 
umanjano 

Maana  ya  uvindu  na  umanjano 

Al-sufrah’.  umanjano  ni  damu  inayotoka  kwa 
mwanamke. 

Al-kudrah\  ni  damu  iliyochafuka  iliyo  baina  ya 
umanjano  na  weusi 

Hukumu  ya  uvindu  na  umanjano 

Mwanamke  akiona  damu  ya  manjano  au 
iliyochanganyika  baina  ya  umanjano  na  weusi,  au 
akaona  umajimaji  tu,  huwa  ni  moja  ya  hali  mbili: 

1.  Ima  aione  wakati  wa  hedhi  au 
imeungana  na  hedhi  kabla  ya 
utwahara: 

Katika  hali  hii  itapewa  hukumu  ya  hedhi,  kwa 
hadithi  ya  Aishah  4b  kwamba  wanawake  walikuwa 
wakimtumia  kibakuli  ambacho  ndani  yake  kuna 
pamba  yenye  dowa  rangi  ya  manjano,  na  yeye 
akiwambia:  «  musifanye  haraka  mpaka  muone 
paku  leupe”  akikusudia  kwa  hilo  kutwahirika  na 
hedhi 

2.  Ima  aione  wakati  wa  twahara: 

Katika  hali  hii  huwa  haizingatiwi  kuwa  ni  kitu 
chochote,  na  haimpasi  udhu  wala  kuoga,  kwa 
hadithi  ya  Ummu  <Atiyyah  kwamba  alisema: 
“Hatukuwa  tukiizingatia  damu  iliyochafuka  au 
iliyo  manjano  baada  ya  kujitwahirisha  kuwa  ni 
chochote) (1). 


(1)  Imepokewa  na  Abu  Daud. 


2.  Hukumu  ya  kukatika  katika 
kwa  hedhi: 

Mwanamke  aonapo  damu  siku  moja  na  kukatika 
siku  moja  na  mfano  wake,  basi  yeye  ni  mojawapo 
wa  hali  mbili 

1.  Hali  hiyo  iendelee  na  yeye  kila 
wakati: 

Basi  hiyo  ni  damu  ya  istihadhah 

2.  Iwe  yakatikakatika: 

Kwa  namna  ya  kwamba  ikawa  yamjia  wakati 
mwingine  na  atwahirika  wakati  mwingine.  Basi 
hukumu  yake  ni  kama  ifuatayo: 

a.  Kukatika  damu  kukipungua  kwa  siku  moja,  basi 
kipindi  hiko  kitahesabiwa  kuwa  ni  katika  kipindi 
cha  hedhi. 

b.  Na  akioona  katika  kipindi  cha  utwahara  dalili  za 
damu,  kama  kuona  paku  leupe,  basi  kipindi  hiki  ni 
cha  utwahara,  liwe  ni  dogo  au  kubwa,  au  liwe  chini 
ya  siku  moja  au  zaidi. 


66 


Fiqhi  ya  'ibada  yenye  picha  zilizochorwa 


https://www.al-feqh.com/sw 


https://www.al-feqh.com/  sw 


Hedhi,  na  istihadha  na  nifasi 


Damu  ya  isftihadhah 


Istihadhah 

Ni  kutiririka  damu  kutoka  kwenye  tupu  ya 
mwanamke  ikawa  haikomi  kabisa  au  ikatike 
kwa  kipindi  kichache. 


Tofauti  baina  ya  damu  ya 
hedhi  na  ya  isft  ihadhah 


Damu  ya  istihadhah 

Damu  ya  hedhi 

Nyekundu  nyepesi 

Nyeusi  nzito 

Haina  harufu 

Ina  harufu  mbaya 
yenye  kuchukiza 

Inaganda  (inashikana) 

Haigandi  (haishikani) 

Inatoka  kwenye  kishipa 
cha  uzao  cha  karibu 

Inatoka  mwisho  wa 

uzao 

Damu  ya  kuashiria 
kasoro,  ugonjwa  na 
uharibikaji 

Damu  ya  afya  na  ya 
kawaida 

Haina  wakati  maalumu 

Inatoka  wakati 
maalumu 

Hali  za  ailye  kwenye 
isftihadhah 

Hali  ya  kwanza:  awe  na  ada 
inayojulikana  ya  siku  zake 
za  hedhi  kabla  ya  kujiwa  na 
isftihadhah: 

Huyo  atahesabu  siku  za  kadiri  ya  ada  yake  kuwa 
ni  hedhi  na  zinazosalia  katika  mwezi  ni  istihadhah, 
kwa  hadithi  ya  ‘Aishah  4®  kwamba  Fatimah 
binti  Abi  Hubaish  A  alisema:  (Ewe  Mtume  wa 
Mwenyezi  Mungu!  Mimi  sitwahiriki,  je  niache 
kuswali?  Mtume  akamwambia  “La,  hiko  ni  kishipa. 


Lakini  acha  kuswali  kadiri  ya  siku  zako  za  kuingia 
hedhini,  kisha  oga  na  uswali”) (1). 

Hali  ya  pili:  Asiwe  na  ada 
inayojulikana,  lakini  anaweza 
kupambanua  baina  ya 
damu  ya  hedhi  na  damu  ya 
isftuhadhah: 

Basi  huyu  atatumia  upambanuzi  wake,  kwa 
ilivyothubutu  kwamba  Fatimah  binti  Hubaish 
alikuwa  kwenye  damu  ya  istihadha,  Mtume 
akamwambia:  (Ikiwa  ni  damu  ya  hedhi,  basi  hiyo 
ni  damu  nyeusi  inayojulikana.  ikija,  acha  kuswali, 
na  ikija  ile  nyingine  tawadha  na  uswali,  kwani 
damu  hiyo  ni  kishipa)  (2). 

Hali  ya  tatu:  Asiwe  na 
ada  maalumu  na  asiweze 
kupambanua: 

Basi  huyo  atatumia  ada  za  wengi  wa  wanawake, 
hivyo  basi  hedhi  itakuwa  ni  siku  sita  au  saba 
katika  kila  mwezi,  ataanzia  mwanzo  wa  kipindi 
anapoona  damu,  na  siku  zilizosalia  zitahesabiwa 
ni  istihadha.  Hii  ni  kwa  kauli  yake  Mtume  |§t 
kumwambia  Hamnah  binti  Jahsh  4®:  (Basi  hesabu 
kuwa  wewe  uko  hedhini  kwa  siku  sita  au  siku  saba, 
uhakika  unajulikana  na  Mwenyezi  Mungu,  mpaka 
ukiona  kuwa  umetwahirika  na  umetakasika,  swali 
kwa  masiku  ishirini  na  tatu  au  masiku  ishirini 
na  nne  na  michana  yake,  na  ufunge,  kwani  hilo 
linakutosheleza.  Na  ufanye  hivyo  katika  kila 
mwezi,  kama  wanavyohidhi  wanawake  na  kama 
wanavyotwahirika  wanawake  wengine,  kulingana 
na  nyakati  zao  za  hedhi  na  utwahara) (3) 


(1)  Imepokewa  na  Bukhari. 

(2)  Imepokewa  na  Abu  Daud. 

(3)  Imepokewa  na  Abu  Daud. 

Mlango  wa  Tohara 


Hali  ya  nne:  Awe  na 
ada  maalumu  na  aweze 
kupambanua: 

Huyu  atazingatia  ada  na  siyo  kupambanua,  kwa 
kuwa  ada  ina  udhibiti  zaidi  kwa  mwanamke.  Na 
anaposahau  ada  yake  basi  atatumia  upambanuzi. 

Maelezo 

1.  Iwapo  mwanamke  anajua  wakati  wa  hedhi 
yake,  lakini  akawa  amesahau  idadi  ya  siku  zake 
za  hedhi,  basi  atashika  hesabu  ya  ada  ya  wengi 
wa  wanawake. 

2.  Iwapo  mwanamke  anajua  idadi  ya  siku  zake  za 
hedhi,  lakini  akawa  amesahau  wakati  wa  hedhi 
yake,  iwapo  ni  mwanzo  wa  mwezi  au  ni  mwisho 
wake,  atahesabu  mwanzo  wa  mwezi  idadi 
ya  siku  zake  za  hedhi.  Akisema  kuwa  yamjia 
mwanzo  wa  mwezi  lakini  hawezi  kujuwa  ni  lini 
wakati  wake,  atashika  hesabu  kuanzia  mwanzo 
wa  nusu  idadi  ya  siku  ilipokuwa  hedhi  yake 
ikimjia,  kwa  kuwa  nusu  ya  mwezi  ndio  kadiri 
iliyo  karibu  zaidi  ya  kudhibiti  wakati  wake. 

3 .  Kikipita  kipindi  cha  hedhi,  na  mwanamke  yuko 
kwenye  istihadhah  basi  ataoga  kisha  atafunga 
kitambaa  kwenye  tupu  yake.  Na  hukumu  yake 
itakuwa  ni  ile  ya  twahara,  ataswali  na  atafunga, 
na  haitamdhuru  damu  itakayomtoka  baada  ya 
kutawadha  kwa  kuwa  ana  udhuru,  na  atafanya 
mojawapo  ya  mambo  matatu  katika  twahara: 

a.  Atawadhe  kwa  kila  Swala  baada  ya  wakati 
kuingia.  Hilo  ni  baada  ya  kuosha  tupu  yake 
na  kuifunga  kitambaa,  kwa  kauli  ya  Mtume 
«§§  kumwambia  Fatimah  binti  Hubaish  4*: 
(Kisha  tawadha  kwa  kila  Swala  na  uswali) (1). 

b.  Aicheleweshe  Adhuhuri  mpaka  kabla  ya  Alasiri, 
kisha  aoge  na  aswali  Adhuhuri  na  Alasiri,  na 
atafanya  hivi  katika  Swala  nyingine.  Hii  ni  kwa 
neno  lake  Mtume  *§§  kumwambia  Hamnah  binti 
Jahsh  (Na  ukiweza  kuchelewesha  Adhuhuri 
na  kuitanguliza  Alasiri,  ukaoga  na  ukakusanya 
baina  ya  Swala  mbili:  Adhuhuri  na  Alasiri,  na 
ukachelewesha  Magharibi  na  akaianguliza  Swala 

(1)  Imepokewa  na  Abu  Daud. 


ya  Isha,  kisha  uoge  na  ukusanye  Swala  mbili, 
basi  fanya  hivyo.  Na  ukiweza  kuoga  wakati  wa 
wa  swala  ya  Alfajiri  basi  fanya  hivyo,  na  ufunge, 
kama  waeza  kufunga) (2). 

4.  Mwanamke  akitokwa  na  damu  kwa  sababu 
yoyote  ile,  kama  operesheni,  na  ikatiririka,  basi 
yeye  ni  mojawapo  wa  hali  mbili: 

a.  Ijulikane  kuwa  hatapata  hedhi.  Huyu 
hazipitishwi  kwake  hukumu  za  istihadhah, 
wala  haachi  kuswali  wakati  wowote,  na  ile 
damu  ni  ya  ugonjwa  na  kuharibika  kwa  kitu, 
na  atatawadha  kwa  kila  Swala. 

b.  Ijulikane  kuwa  yeye  inamkinika  kuingia 
hedhini.  Huyu  hukumu  yake  ni  ya  istihadhah. 

5.  nafaa  kumuingilia  mwanamke  aliye  kwenye 
istihadhah.kwa  kuwa  Sheria  haikumkataza. 

Nifasi 

Nifasi 

Ni  damu  inayotoka  kwenye  uzao  wa 
mwanamke  kwa  sababu  ya  kuzaa 

Muda  wa  Nifasi 

Hakuna  mpaka  wa  uchache  wa  nifasi.  Ama  wingi 
wake  kwa  kawaida  ya  wengi  ni  siku  arubaini, 
isipokuwa  akiona  utwahara  kabla  ya  hapo,  Basi 
ataoga  na  aswali. 

Miongoni  mwa  hukumu  za 
nifasi 

1.  Mwanamke  akizaa  na  asione  damu-  na  hii  ni 
hali  ya  nadra  sana-  atatawadha  na  ataswali,  na 
halazimiki  kuoga. 

2.  Damu  ikipita  siku  arubaini,  na  ikawa  ada 
yake  ni  kukatika  kwa  kumalizika  siku  ya 
arubaini,  au  zikadhihiri  alama  za  kukaribia 
kukatika,  atangojea  mpaka  ikatike.  Iwapo 
damu  itaendelea,  basi  yeye  ana  istihadhah  na 
itamthibitikia  yeye  hukumu  za  istihadhah. 

(2)  Imepokewa  na  Abu  Daud. 

3.  Akitwahirika  kabla  ya  siku  ya  arubaini, 
kisha  damu  ikamrudia  ndani  ya  siku  arubaini 
itamlazimu  aangalie:  . 

a.  Akijua  kuwa  ni  damu  ya  nifasi,  basi  ni  damu  ya 
nifasi. 

b.  Na  akijua  kuwa  si  damu  ya  nifasi,  basi  hukumu 
yake  ni  kuwa  yuko  katika  twahara. 

4.  Haithubutu  damu  kuwa  ni  ya  nifasi  isipokuwa 
akiwa  amezaa  kitu  chenye  umbo  la  binadamu, 
akiwa  amezaa  tisha-  naye  ni  mtoto  aliyetoka 
kwenye  uzao  wa  mwanamke  kabla  ya  umbo 
lake  kukamilika-  ambalo  halijafafanuka  kwake 
umbile  la  binadamu.  Nalo  lina  hali  tatu: 

a.  Iwe  ni  kabla  ya  siku  arubaini  za  kwanza  (za 
kushika  mimba).  Bila  ya  hivyo,  hii  itakuwa  ni  damu 
iliyoharibika,  hivyo  basi  ataswali  na  atafunga. 

b.  Iwe  ni  baada  ya  siku  thamanini.  Na  hii  ni  damu 
ya  nifasi. 

c.  Iwe  muda  wake  wa  kukaa  matumboni  ni  baina 
ya  siku  arubaini  na  thamanini.  Na  hii  itatazamwa: 
Iwapo  imeonesha  alama  ya  kuwa  ni  kiumbe,  basi 
hiyo  ni  damu  ya  nifasi.  ikitokuwa  hivyo,  basi  ni 
damu  iliyoharibika 

Yanayoharamishwa  kwa 
ajili  ya  hedhi  na  nifasi 

1.  Kujamiana 

Kwa  neno  lake  Mwenyezi  Mungu  Aliyetukuka:  {Na 
wanakuuliza  juu  ya  hedhi.  Waambie,  huo  ni  uchafu 
basi  jitengeni  na  wanawake  wakati  wa  hedhi.wala 
msiwaingilie  mpaka  watahirilce.  Wakisha  twahirika  basi 
waendeni  alivyo  kuamrisheni  mwenyezi  mugnu.}  [2: 222] 

Na  kwa  kauli  ya  Mtume  j|§  ilipoteremka  aya  hii: 
(Fanyeni  kila  kitu  isipokuwa  kuundama) (1). 

Maelezo 

1.  Mwenye  kumuingilia  mkewe  na  hali  yuko 
katika  hedhi  hupata  dhambi  na  itamlazimu 
kafara  na  huyo  mke  pia  atoe  kafara  iwapo 
aliridhia. 

(1)  Imepokewa  na  Muslim. 


Hedhi,  na  istihadha  na  nifasi 


Na  kafara  ni  kutoa  sadaka  kadiri  ya  dinari  moja  au 
nusu  dinari  ya  dhahabu,  kwa  hadithi  ya  Ibnu  Abbas 
kumpokea  Mtume  «§§  juu  ya  mtu  anayemuingilia 
mkewe  na  hali  yuko  kwenye  hedhi  kuwa  alisema: 
(Atatoa  sadaka  Dinari  moja  au  nusu  dinari) (2). 

Dinari  moja  ni  grama  nne  na  robo  za  dhahabu. 

2.  Aliyoko  hedhini  akiingia  twaharani,  haifai 
kwa  mumewe  kumuundama  (kumuingilia) 
mpaka  aoge,  kwa  neno  la  Mwenyezi  Mungu 
Aliyetukuka  {Na  msiwakaribie  mpaka 
watwahirike}  yaani:  kutokana  na  damu. 
Kisha  akasema:  {wakijitwahirisha}  yaani: 
wakaoga.  Kisha  akasema  {Wajieni  kupitia  pale 
alipowaamrisha  nyinyi  Mwenyezi  Mungu}2: 
222,  yaani:  kuundama. 

2.Kuswali 

Kwa  neno  lake  Mtume  5§§:  (Ikija  hedhi  acha 
kuswali,  na  ikiondoka  Safisha  damu  kwa  kuoga 
kisha  uswali) (3). 


(2)  Imepokewa  na  Muslim. 

(3)  Imepokewa  na  Abu  Daud. 

Mlango  wa  Tohara 


Maelezo 

1.  Mwanamke  haimlazimu  kulipa  swala 
akitwahirika,  Kwa  hadithi  iliyothubutu 
kutoka  kwa  <Aishaah  kuwa  aliulizwa 
juu  ya  aliyekuwa  na  hedhi  kulipa  Saumu 
na  kutolipa  Swala,  akasema:  (Tulikuwa 
tukipatikana  na  hilo  tukiamrishwa  kulipa 
saumu  na  hatukuwa  tukiamrishwa  kulipa 
Swala) (1). 

2.  Iwapo  mwenye  hedhi  atawahi  rakaa  nzima 
ya  wakati  wa  Swala,  itamlazimu  aswali, 
iwe  ni  rakaa  ya  mwanzo  ya  wakati  au  ya 
mwisho  wake.  Ikiwa  atawahi  sehemu  ya 
wakati  ambayo  haikundukii  rakaa  moja, 
basi  haimlazimu  kuswali,  kwa  kauli  ya 
Mtume  *§§:  (Mwenye  kuwahi  rakaa  moja  ya 
Swala  amewahi  swala) (2) 

3.  Kufunga  Saumu 

Kwa  kauli  yake  Mtume  |§§:  (Kwani  akiingia 
katika  hedhi  si  ataacha  kuswali  na  kufunga? 
Wakasema  (wanawake):  “Ndiyo”) (3). 

Maelezo 

Akitwahirika  mwenye  hedhi  kabla  ya  Alfajiri  na 
akafunga,  basi  Saumu  yake  itakuwa  sahihi,  ingawa 
hakuoga  mpaka  baada  ya  Alfajiri 

4.  Kushika  Msahafu 

Kwaneno  lake  Mwenyezi  Mungu  Aliyetukuka: 
{Hawaigusi  isipokuwa  walitwahirishwa}  [56:  79] 

Na  kwa  neno  lake  Mtume  (Hawagusi  Mswahafu 
ila  aliye  twahara) (4). 


(1)  Imepokewa  na  Bukhari  na  Muslim. 

(2)  Imepokewa  na  Bukhari  na  Muslim. 

(3)  Imepokewa  na  Bukhari. 

(4)  Imepokewa  na  Malik  katika  Muwatta’ 


5.  Kutufu  Alkaaba 

Kwa  neno  la  Mtume  «§§  kumwambia  <Aishah 
4®:  (Fanya  kile  anachokifanya  mwenye  kuhiji 
isipokuwa  usitufu  Alkaaba  mpaka  uwe  twahara)(5) 

na  kwa  haditi  ya  Ibn  ‘Abbas  alisema: 
(Wameamrishwa  watu  iwe  mwisho  wa  kukutana 
kwao  na  Alkaaba  ni  kutufu,  isipokuwa  mwanamke 
mwenye  hedhi  amehafifishiwa  hilo)  (6) 

6.  Kukaa  msikitini 
isipokuwa  mpita  njia 

Kwa  neno  lake  Mwenyezi  Mungu  Aliyetukuka: 
{Enyi  mlioamini!  Msikaribie  swala  hali  mmelewa, 
mpaka  myajue  mnayo  yasema,  wala  hali  mna 
janaba  isipo  kuwa  mmo  safarini  mpaka  muoge} 

[4:  43] 

na  kwa  neno  la  Mtume  |§§  (Mimi  simhalalishii 
msikiti  mwenye  hedhi  wala  mwenye  janaba) 

Maelezo 

1 .  Si  makosa  kwa  mwenye  hedhi  kupita  msikitini 
akijihifadhi  na  asichelee  kuuchafua  msikiti, 
kwa  ujumla  wa  maneno  ya  Mwenyezi  Mungu 
Aliyetuka:  {Isipokuwa  wapita  njia}  [4: 43] 

2.  Ni  haramu  kwa  mwenye  hedhi  kukaa  kwenye 
eneo  la  kuswalia  Idi,  kwa  neno  lake  Mtume 
«§§  (Na  wajiepushe  na  kuhudhuria  mahali  pa 
kuswali  Idi) (7). 

7. Talaka 

Ni  haramu  kwa  mume  kumuacha  mkewe  akiwa 
na  hedhi,  kwa  neno  lake  mwenyezi  Mungu 
Aliyetukuka:  {Ewe  Nabii  mkiwataliki  wanawake, 
watalikini  mkizingatia  eda  lao  }  [65:  i]. 

Yaani  waelekee  kwenye  eda  maalumu  wakati  wa 
kuachwa. 

Na  talaka  ya  mwenye  hedhi  inapita  ingawa  ni 
haramu  na  ni  uzushi  katika  Dini. 


(5)  Imepokewa  na  Bukhari  na  Muslim. 

(6)  Imepokewa  na  Bukhari  na  Muslim. 

(7)  Imepokewa  na  Bukhari  na  Muslim. 

Fiqhi  ya  ibada  yenye  picha  zilizochorwa 


